pythainlp/thai_wikipedia_clean_20230101 huggingface dataset:
เมื่อมีการยกฐานะสาธารณรัฐปกครองตนเองคาเรเลียขึ้นเป็นสาธารณรัฐสังคมนิยมโซเวียตคารีโล-ฟินนิชในเดือนมีนาคม ค.ศ. 1940 ได้มีการออกแบบธงประจำดินแดนขึ้นใหม่ โดยมีลักษณะเป็นธงแดงรูปสี่เหลี่ยมผืนผ้า ที่มุมธงบนด้านคันธงมีรูปค้อนเคียวและอักษรบอกนามประเทศ 2 แถว แถวบนเป็นอักษรละติน ภาษาฟินแลนด์ ใจความว่า "Karjalais-Suomalainen SNT" (ย่อจาก "Karjalais-Suomalainen Sosialistinen Neuvostotasavalta") แถวล่างเป็นภาษารัสเซีย อักษรซีริลลิก ใจความว่า "Карело-Финская ССР" (ย่อจาก (Карело-Финская Советская Социалистическая Республика) รูปดังกล่าวทั้งหมดเป็นสีเหลืองทอง
ในปี ค.ศ. 1947 ได้มีผู้ออกแบบธงสำหรับสาธารณรัฐสังคมนิยมโซเวียตคารีโล-ฟินนิชขึ้นใหม่ โดยมีลักษณะเป็นธงแดงรูปค้อนเคียวและดาวแดง ใต้รูปดังกล่าวมีอักษรย่อ 2 แถว เป็นใจความว่า K.-S.S.N.T. และ К.-Ф.С.С.Р. ตอนล่างของธงมีแถบสีฟ้าขนาดใหญ่และแถบสีเขียวขนาดเล็กพาดผ่านตามแนวนอน ในแถบสีฟ้านั้นมีรูปต้นไม้ขนาดเล็กสีดำ 20 ต้น วางเรียงรายไปตามแถบนั้น ธงดังกล่าวแม้จะไม่มีการใช้จริง แต่ก็มีการสันนิษฐานว่าธงนี้อาจมีอิทธิพลในการออกแบบธงชาติแบบสุดท้ายใน ค.ศ. 1953 ก็ได้ เนื่องจากลักษณะรูปแบบของธงนั้นคล้ายคลึงกันมาก
ธงชาติสาธารณรัฐคาเรเลีย
ธงชาติสาธารณรัฐคาเรเลีย (สาธารณรัฐปกครองตนเองของประเทศรัสเซีย) มีลักษณะเป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน พื้นธงแบ่งเป็นแถบแนวนอนสามสี ได้แก่ สีแดง สีฟ้า และสีเขียว แต่ละแถบนั้นกว้างเท่ากัน
FAO
บ้านทะเลสาบ บ่มรักปาฏิหาริย์
เดอะ เลคเฮาส์ บ้านทะเลสาบ บ่มรักปาฏิหาริย์ (ภาษาอังกฤษ:The Lake House) เป็นภาพยนตร์อเมริกันแนวโรแมนติค ดราม่า โดยฮอลลีวู้ดได้ซื้อลิขสิทธิ์มาจากภาพยนตร์เกาหลีปี ค.ศ. 2000 เรื่อง อิล มาเร ลิขิตรักข้ามเวลา (ภาษาอังกฤษ: Il Mare) ซึ่งเดอะ เลคเฮาส์ บ้านทะเลสาบ บ่มรักปาฏิหาริย์ ออกฉายในปี ค.ศ. 2006 บทภาพยนตร์โดย เดวิด ออร์เบิร์น กำกับภาพยนตร์โดย อเลจานโดร อักเกรสติ นำแสดงโดย คีอานู รีฟส์ รับบทเป็น อเล็กซ์ ไวท์เลอร์ และซานดรา บุลล็อก รับบทเป็น เคท ฟอร์สเตอร์ ซึ่ง อเล็กซ์ ไวท์เลอร์ เป็นสถาปนิกที่อาศัยอยู่ในปี ค.ศ. 2004 ส่วน เคท ฟอร์สเตอร์ เป็นแพทย์หญิงที่อาศัยอยู่ในปี ค.ศ. 2006 ทั้งสองคนพูดคุย สร้างความสัมพันธ์ระหว่างกัน ข้ามกาลเวลาผ่านทางจดหมายซึ่งส่งผ่านทางตู้จดหมายหน้าบ้านริมทะเลสาบ โดยที่ทั้งคู่เองก็อาศัยอยู่บ้านหลังเดียวกันแต่คนละปี
มันคือฤดูหนาวในปี ค.ศ. 2006 ซึ่งดร.เคท ฟอร์สเตอร์ กำลังจะย้ายออกจากบ้านพักริมทะเลสาบบริเวณเขตชานเมืองอิลลินอยส์ที่เธอเช่าไว้ เพื่อที่จะเข้าไปอาศัยอยู่ในตัวเมืองชิคาโก ที่ที่ซึ่งเธอได้รับงานเป็นแพทย์ที่โรงพยาบาลใจกลางเมือง เคทเองไม่ค่อยเต็มใจที่จะย้ายออกจากบ้านไม้อันแสนสวยที่เธอเช่าไว้เท่าไหร่นัก ที่ถูกออกแบบไว้อย่างน่าหลงใหล เช่น ผนังกระจก ตัวบ้านยื่นออกไปในน้ำ และทะเลสาบอันแสนสงบ ขณะที่เธอย้ายออก เคทได้ทิ้งจดหมายไว้ในตู้จดหมายหน้าบ้านให้สำหรับผู้เช่ารายต่อไป และเขียนขอให้ผู้ใดก็ตามที่ได้อ่านจดหมายของเธอนำปูนที่ละเลงจุกของแผ่นอิฐออกและให้ลบรอยเท้าสุนัขบนทางเดินเข้าสู่ตัวบ้านออก จากนั้นเธอก็จากไป
อเล็กซ์ ไวท์เลอร์ คือคนที่มีพรสวรรค์และปราดเปรื่องแต่เขาเองกลับเป็นสถาปนิกที่สิ้นท่า ซึ่งเขาเองก็กำลังอำนวยการสร้างคอนโดคุกกี้ - คัตเตอร์และบริเวณโดยรอบ ต่อมาเขาหาบ้านริมทะเลสาบจนเจอและพบว่าบ้านถูกละเลยการเอาใจใส่และก็ยังไม่พบรอยเท้าสัตว์ในบริเวณรอบๆบ้าน บ้านริมทะเลสาบแห่งนี้เป็นสิ่งที่มีความหมายพิเศษสำหรับอเล็กซ์ สร้างขึ้นโดยพ่อที่ห่างเหินกันกับเขา ตัวพ่อเขาเองได้ละทิ้งครอบครัวและไปยินดีปรีดากับหน้าที่การงานที่เจริญรุ่งเรืองของเขาและก็ไม่ได้ใส่ใจกับครอบครัวสุดท้ายพ่อกับแม่เขาก็เลิกกัน ต่อมาเขาก็ได้รับจดหมายของเคทซึ่งทั้งคู่เองยังไม่รู้เรื่องวันเวลาที่ต่างกันและได้เขียนโต้ตอบกันไปมา ผ่านไปสักระยะหนึ่งอเล็กซ์สามารถรู้สึกถึงความสงบของบ้านทะเลสาบได้และเริ่มซ่อมแซมมัน เขาไม่ได้ใส่ใจอะไรกับคำขอของเคทที่ขอให้ลบรอยเท้าสุนัขบนทางเดินออกที่เธอได้เขียนไว้ก่อนจากไป จนกระทั่งวันต่อมาขณะเขากำลังทาสีทางเดินอยู่สุนัขของเขาก็วิ่งตัดผ่านทางเดินทำให้เกิดรอยเท้าซึ่งเคทเคยบอกไว้
ขณะที่เขางุนงงกับสิ่งที่เคทรู้ เขาได้เขียนกลับไปหาเธอว่าบ้านหลังนี้ไม่เคยมีผู้เช่ามาก่อนและเขารู้สึกประหลาดใจกับสิ่งที่เคทรู้เรื่องรอยเท้า ซึ่งมันไม่เคยมีมาก่อน เคทผู้ที่พึ่งจากบ้านหลังนั้นมาได้อาทิตย์แรก คิดว่ามันจะเป็นไปได้อย่างไรเพราะเธอเพิ่งย้ายออกจากบ้านหลังนั้นมาและจินตนาการว่าเขากำลังเล่นตลกอะไรสักอย่างอยู่ เธอตอบกลับอย่างสั้นๆว่า "มันก็แค่เรื่องตลกที่คุณแต่งขึ้น" เธอถามต่อว่า "ตอนนี้เวลาอะไร?" "14 เมษายน 2004" เขาตอบ แต่มันคือวันที่ 14 เมษายน 2006 ของเคท เวลาเดียวกันแต่ห่างกัน 2 ปี
ในขณะที่เคท และ อเล็กซ์ คิดเหมือนกันกับเรื่องตู้จดหมายอัศจรรย์ที่บ้านริมทะเลสาบ เคทและอเล็กซ์ก็ยังยืนยันว่าเขาอยู่ในปี 2004 และเธออยู่ในปี 2006 มันทำให้พวกเขารู้สึกแปลกๆที่อยู่ห่างกัน 2 ปีและยังติดต่อกันได้ ทั้งคู่เองก็กำลังดิ้นรนต่อสู้กับการเริ่มต้นชีวิตใหม่ของพวกเขาและแบ่งปันความรู้สึกของข้อผูกมัดที่ไม่ปกติของกันและกัน และต่อมาพวกเขาก็เริ่มเล่าเรื่องราวของตนเองให้กันละกันได้รับรู้ในแต่ละสัปดาห์ที่ผ่านไป
หนึ่งในจดหมายของเคท ที่ส่งไปยังอเล็กซ์ได้พูดถึงหนังสือของ เจน ออสเทน เรื่อง เพอร์ซูเอชั่น (ภาษาอังกฤษ:Persuasion) ซึ่งเธอได้บังเอิญลืมไว้ที่สถานีรถไฟในปี ค.ศ. 2004 และเธอได้ขอร้องให้เขาช่วยไปเก็บมันไว้ให้เธอ อเล็กซ์ก็เดินทางไปยังสถานีรถไฟที่ว่าและพบมันวางไว้บนม้านั่ง และเขาเองก็ได้พบเห็นเธอเป็นครั้งแรกขณะที่เธอกำลังขึ้นรถไฟซึ่งตอนนั้นเองเธอยังไม่รู้จักเขาเลยแม้แต่นิด อเล็กซ์เก็บหนังสือไว้และตั้งใจจะคือให้เคทในวันใดวันหนึ่ง จากนั้นอเล็กซ์ก็ได้ส่งแผนที่ของเมืองชิคาโกพร้อมคำอธิบายและเครื่องหมายผ่านทางกล่องจดหมายนั้น เขาแนะนำให้เธอลองเดินชมสถานที่ที่เขาชื่นชอบในเมืองชิคาโกตามแผนที่นั้นที่ซึ่งเขาได้ทำสัญลักษณ์ไว้ ในเช้าของวันเสาร์เคทก็ได้เริ่มต้นออกเดินทางไปชมสถานที่ต่างๆตามที่เขาบอกไว้ และเมื่อเคทเดินทางมาถึงจุดที่ใกล้จะสิ้นสุดของการเดินชมแล้วเคทก็ได้พบข้อความที่อเล็กซ์ทิ้งไว้ให้ในรูปแบบกราฟฟิตีบนผนังมันเขียนว่า "เคท ผมอยู่ที่นี้เคียงข้างคุณ ขอบคุณสำหรับเช้าวันเสาร์อันแสนน่ารักที่มีให้ด้วยกัน แม้จะต่างปีกันก็ตาม"
ทั้งคู่ตั้งใจแน่วแน่ว่าจะพบกันให้ได้และแก้ปริศนาของการเชื่อมต่อที่ไม่ปกติระหว่างกัน พวกเขาคิดจะท้าทายโชคชะตาด้วยการเจอกันที่ร้าน Il Mare (ภาษาอิตาลี แปลว่า ทะเล) ซึ่งเป็นร้านอาหารที่หรูหราที่เป็นที่นิยมของชาวเมืองชิคาโก อเล็กซได้จองร้านอาหารนี้ไว้ในวันที่สำหรับเค้าแล้วเป็นวันพรุ่งนี้ในอีก 2 ปีข้างหน้า แต่สำหรับเคทมันคือวันพรุ่งนี้ที่กำลังจะมาถึง เธอได้ไปยังร้านอาหารนั้นด้วยชุดที่ต้องทำให้อเล็กซ์คาดไม่ถึงสำหรับเดทแรกของพวกเขา เธอรอ รอ และรอ แต่อเล็กซ์ไม่ได้ปรากฏตัวมา เคทรู้สึกเศร้าเสียใจและรู้สึกอกหักกับสิ่งที่เกิดขึ้นในคืนนั้นเธอรู้สึกแปลกใจที่เขาไม่มา เธอเล่าเรื่องในวันที่เธอออกจากบ้านริมทะเลสาบซึ่งมันเป็นวันวาเลนไทน์ที่รู้สึกอุ่นผิดปกติ เธอเล่าว่าเธอเป็นพยานในเหตุการณ์อุบัติเหตุรถชนที่เลวร้าย และผู้ถูกชนนั้นเป็นผู้ชายซึ่งเธอกำลังอุ้มเขาไว้จนเขาตายในอ้อมแขนของเธอ ชายผู้นั้นแท้จริงแล้วคืออเล็กซ์แต่เนื่องจากเธอยังไม่เจอเขามาก่อนเธอจึงไม่รู้ว่าคนๆนั้นคืออเล็กซ์ และตอนนี้เองเธอก็ได้รู้ว่า ชีวิตนี้มันช่างแสนสั้น เธอได้ขออเล็กซ์ให้หยุดติดต่อกับเธออีก "ขอให้ฉันได้ปล่อยคุณไปเถอะอเล็กซ์" เคทพูด และเธอก็ได้หยุดไปรับจดหมายที่อเล็กซ์ยังคงส่งถึงเธอที่ตู้จดหมายนั้น
อเล็กซ์เองก็รู้สึกอกหักและตัดสินใจที่จะย้ายออกจากบ้านริมทะเลสาบหลังนั้นพร้อมกับน้องชายของเขาที่จะย้ายเข้าไปในตัวเมืองชิคาโก และได้เก็บจดหมายของเคททั้งหมดไว้ในกล่องในห้องใต้หลังคาบ้าน ในขณะที่เขากำลังเก็บของอยู่นั้นสุนัขของอเล็กซ์ได้วิ่งออกไปจากบริเวณบ้านและไปปรากฏตัวต่อหน้าแฟนเก่าของเคทนั้นคือ มอร์แกน เขาได้ล็อกบ้านและอธิษฐานที่หน้าบ้านว่าขอให้วันใดวันหนึ่งเขาได้อยู่ร่วมกับเคทที่ทะเลสาบแห่งนี้ แล้วจึงวิ่งตามสุนัขของเขาไป
ในปี 2006 เคทก็ได้เริ่มรื้อฟื้นความสัมพันธ์กับมอร์แกน และเธอกับมอร์แกนก็อาศัยอยู่ที่อพาร์ตเมนต์ของเคทในชิคาโกมากกว่า 1 ปี ต่อมาบ่ายวันหนึ่งที่ทำให้อเล็กซ์ฉุนเฉียวกับการละเลยเอาใจใส่งานของตน เขาได้เข้าไปยังห้องนอนของเขาและได้พบกับคำพูดของเคท "ก้าวย่างที่ลำบากในการเลิกลา" เขาได้เปิดชั้นที่หลวมๆและพบกับกล่องเล็กๆที่ซ่อนอยู่ภายใต้ มันคือหนังสือของ เจน ออสเทน (Persuasion) ซึ่งเขาได้เก็บมาจากวันที่เขาได้พบเห็นเธอครั้งแรกที่สถานีรถไฟ เขาได้ส่งมันข้ามกาลเวลากลับไปให้เคทพร้อมกับดอกไม้และจดหมายโดยเขียนไว้ว่า "มันอาจจะมีหัวใจสองดวงซึ่งเปิดรับให้กันและกัน มันอาจไม่มีรสชาติใดที่จะคล้ายคลึงกันได้ และมันอาจจะไม่มีความรู้สึกใดที่ทำให้ผูกพันกันเท่านี้มาก่อน" เมื่อเคทเห็นเช่นเธอก็ได้กอดหนังสือเล่นนั้นไว้ตรงหัวใจของเธอ วันหนึ่งในฤดูหนาวที่อบอุ่นผิดปกติ อเล็กซ์และน้องชายของเขา เฮนรี่ได้ออกมาจากออฟฟิศของพวกเขาและบ่ายหน้าไปยังร้านอาหาร เมื่อเขาได้ดื่มเบียร์มันทำให้เขาหวนนึกถึงบางอย่าง เฮนรี่จึงได้เตือนเขาว่าวันนี้เป็นวันวาเลนไทน์และเฮนรี่เองก็มีแผนที่จะไปทานอาหารกับแฟนของเขา จนบางอย่างมันกระตุกความทรงจำของอเล็กซ์ขึ้นมาและเขาก็ขับรถมุ่งหน้าไปยังบ้านริมทะเลสาบ
สำหรับเคทวันนี้เป็นวันวาเลนไทน์ปี 2008 และเคทกับมอร์แกนตั้งใจจะไปพบกับสถาปนิกเพื่อไปตรวจดูแผนซ่อมแซมตกแต่งอพาร์ตเมนต์หลังเก่าที่เธอจะซื้อ มอร์แกนเองไม่ได้กระตือรือร้นทั้งกับแผนงานและแนวคิดในการซ่อมแซมตกแต่งนัก เพราะเขาต้องง่วนอยู่กับงานอันแสนวุ่นวายของเขา และลืมให้การ์ดวันวาเลนไทน์แก่เธอ หลังจากได้พบกับสถาปนิกแล้ว เคทได้สังเกตเห็นภาพวาดที่ห้อยอยู่ในห้องประชุม "นั้นมันรูปบ้านริมทะเลสาบหนิ" สถาปนิกหนุ่มอธิบายให้ฟังว่ามันถูกวาดขึ้นโดยพี่ชายของเขา อเล็กซ์ ไวท์เลอร์ เคทจึงถามตอบกลับด้วยความตื่นเต้นว่า "แล้วตอนนี้พี่ชายคุณเขาอยู่ไหน" เขาตอบกลับมาว่า "พี่ชายผมเสียชีวิตจากเหตุรถชนในวันนี้เมื่อ 2 ปีที่แล้ว" เคทจึงนึกขึ้นได้อย่างรวดเร็วว่าทำไมอเล็กซ์ถึงไม่ได้ไปพบเธอที่ร้านอาหารในคืนนั้น เพราะเขาถูกรถชนในวันแรกที่พวกเขาเริ่มติดต่อกันถึงกัน วันที่เธอย้ายออกมาจากบ้านแล้วได้ไปเป็นพยานในเหตุการณ์อุบัติเหตุรถชนที่เลวร้าย คนๆนั้นก็คืออเล็กซ์นั้นเอง
เคทร้อนรนที่จะไปยังบ้านริมทะเลสาบ ทิ้งให้มอร์แกนงุนงงอยู่ข้างหลัง และเขียนจดหมายถึงอเล็กซ์อย่างกระวนกระวาย "อย่าตามหาฉัน" เคทเขียนขอร้องถึงเขา "ฉันรู้แล้วว่าทำไมคุณไม่ยอมมาก็เพราะคุณถูกรถชน" "ได้โปรดรอฉันอีก 2 ปีแล้วค่อยมาหาฉันที่บ้านริมทะเลสาบแทน" แต่อเล็กซ์ได้ออกไปตามหาเธอและพบเธออยู่ที่ เดลี่พลาซ่า ในวันวาเลนไทน์ที่เขาถูกรถชนในปี 2006 ในขณะที่เขากำลังจะก้าวข้ามถนนไปหาเธอ เขาได้ยกมือที่ถือจดหมายของเคทอยู่นั้นขึ้นมาและอ่านมันอีกครั้งที่ขอให้เขารอเธออีก 2 ปี และตัดสินใจที่จะเดินกลับไปยังทางเท้า แล้วแยกตัวเขาเองออกมาจากโชคชะตาเดิมของเขา อีกทั้งหลบหลีกจากการเสียชีวิตอันเศร้าสลดของทั้งเคท และน้องชายของเขาเฮนรี่
เคทคุกเข่าอยู่หน้ากล่องจดหมาย แน่นอนเธอมาช้าไปแต่คันโยกกล่องจดหมายก็ค่อยๆกดลง อเล็กซ์ได้รับข้อความของเธอแล้ว ไม่นานเธอก็เห็นรถยนต์ขับเข้ามาจากด้านหลังช้าๆ และเธอก็ได้เดินมุ่งตรงไปยังรถยนต์คันนั้นบนทางลูกรัง และมันคืออเล็กซ์ที่เปิดประตูลงจากรถมา "คุณรอฉัน!" เธอพูด เคทร้องไห้และทั้งคู่ก็เริ่มจูบกัน แล้วก็ค่อยๆโอบกันเดินเขาไปยังบ้านริมทะเลสาบ
ธงชาติสาธารณรัฐสังคมนิยมโซเวียตจอร์เจีย
เจ้าวงศ์สว่าง
สว่างวัฒนา
สว่างวัฒนา อาจหมายถึง
ท่าอากาศยานเซ็นได
ท่าอากาศยานเซ็นได  เป็นท่าอากาศยานระดับสองในญี่ปุ่น ตั้งอยู่ที่เมืองนาโตริ จังหวัดมิยางิ ประเทศญี่ปุ่น ท่าอากาศยานเซ็นไดได้รับความเสียหายจากคลื่นสึนามิพัดเข้าใส่ในเหตุการณ์แผ่นดินไหวและสึนามิในเซ็นได พ.ศ. 2554 เมื่อวันที่ 11 มีนาคม พ.ศ. 2554
การคมนาคม (รถไฟ).
มีรถไฟสายเซ็นไดท่าอากาศยาน (Sendai Airport Line) เชื่อมต่อระหว่างท่าอากาศยานกับสถานีเซ็นได เปิดบริการเมื่อวันที่ 18 มีนาคม พ.ศ. 2550 ใช้เวลาเดินทางประมาณ 17-25 นาที
สนามบินเซนได
นรกภูมิ
นรกภูมิ หรือเรียกโดยย่อว่า "นรก" (, "นิรย"; , "นรก"; , "นาเหลาเจี๋ย"; , "จิโกะกุ"; , "งาเย"; "เนอรากา") คือ ดินแดนหนึ่งซึ่งตามศาสนาพุทธเชื่อกันว่าผู้ทำบาปจะต้องไปเกิดทันทีหรือถูกลงโทษตามคำพิพากษาของพระยม
ตามไตรภูมิพระร่วง นรกภูมิเป็นดินแดนหนึ่งในกามภพอันเป็นภพหนึ่งในภพทั้งสาม คือ กามภพ รูปภพ และอรูปภพ รวมเรียกว่า "ไตรภพ" หรือ "ไตรภูมิ"
นรกของทางพุทธศาสนาต่างจากนรกของทางตะวันตกในสองประการ คือ สัตว์โลกมิได้ถูกส่งตัวไปเกิดและลงโทษในนรกภูมิตามคำพิพากษาของเทพ แต่เป็นเพราะบาปกรรมที่ตนได้กระทำเมื่อมีชีวิต และระยะเวลาถูกลงโทษในนรกนั้นเป็นไปตามโทษานุโทษ มิได้ชั่วกัปชั่วกัลป์เหมือนอย่างนรกของฝรั่ง กระนั้นก็นานเอาการอยู่ ซึ่งเมื่อพ้นโทษจากนรกแล้วจะได้กลับไปเกิดในโลกที่สูงขึ้นตามแต่กรรมดีที่ได้กระทำไว้หรือตามแต่ผลกรรมที่เหลืออยู่ แล้วแต่กรณี
ในไตรภูมิกถา.
ตามจักรวาลวิทยาในศาสนาพุทธ นรกเป็นดินแดนหนึ่งซึ่งอยู่ใต้ชมพูทวีปหรือมนุษย์โลกลงไป และมี 8 ชั้นหรือที่เรียกว่า "ขุม" สำหรับลงทัณฑ์ต่างๆ แก่สัตว์บาปที่ไปเกิด ประกอบไปด้วยมหานรก 8 ขุม ยมโลก 320 ขุม อยู่รอบ 4 ทิศๆละ 10 ของมหานรกแต่ละขุม และ อุสสทนรก 128 ขุม อยู่รอบๆ 4 ทิศๆ ละ 4 ของมหานรกแต่ละขุม สัตว์นรกเมื่อถูกลง ทัณฑ์ทรมานแล้วก็จะเกิดขึ้นใหม่ถูกทรมานซ้ำแล้วซ้ำเล่าจนกว่าจะหมดกรรม
นรกแต่ละขุม.
นรกภูมิแบ่งขุมนรกหลัก ๆ ได้เป็น 8 ขุม ดังนี้
สถานีสนามหลวง (รถไฟฟ้าสายสีส้ม)
อาคารรักษาพยาบาล และสถานีรถไฟร่วมศิริราช
อาคารรักษาพยาบาล และสถานีรถไฟร่วมศิริราช (รหัส OR02 (สายสีส้ม), RWS03 (สายสีแดงอ่อน)) เป็นโครงการพัฒนาอาคารศูนย์การแพทย์รวมแห่งใหม่ที่จะใช้ทดแทนอาคารผู้ป่วยนอกเดิมของโรงพยาบาลศิริราช และยังเป็นสถานีรถไฟฟ้า ในเส้นทางรถไฟฟ้ามหานคร สายสีส้ม และรถไฟฟ้าชานเมืองสายสีแดงอ่อน ซึ่งมีแนวเส้นทางพาดผ่านตัวโรงพยาบาลศิริราชโดยตรง
จุดที่ตั้งสถานีแห่งนี้มีความสำคัญมากในด้านประวัติศาสตร์ เพราะเป็นพื้นที่ที่มีความเกี่ยวเนื่องกับกรุงธนบุรีในอดีต และในพื้นที่ใกล้เคียงยังมีสถานีรถไฟธนบุรี ซึ่งเคยเป็นต้นทางของทางรถไฟสายใต้ และทางรถไฟสายมรณะ ไทย-พม่า ที่กองทัพญี่ปุ่นสร้างขึ้นในสมัยสงครามโลกครั้งที่สอง
ใน พ.ศ. 2550 - พ.ศ. 2554 ระหว่างที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพักรักษาอาการประชวรที่โรงพยาบาลศิริราช พระองค์ได้ทรงเห็นถึงปัญหาในการจราจรโดยรอบพื้นที่โรงพยาบาลศิริราช พระองค์จึงทรงรับสั่งให้ ศาสตราจารย์คลินิก นายแพทย์ธีรวัฒน์ กุลทนันทน์ อธิการบดีคณะแพทยศาสตร์ศิริราชพยาบาล มหาวิทยาลัยมหิดล ซึ่งเป็นผู้นำถวายการรักษาและคณะแพทย์ที่ร่วมถวายการรักษาในขณะนั้น รวบรวมปัญหาการจราจรที่เกิดขึ้น และสั่งจัดทำแผนบรรเทาและแก้ไขปัญหาการจราจรฝั่งธนบุรี ตั้งแต่ในพื้นที่โรงพยาบาลฯ นอกพื้นที่โรงพยาบาลฯ ตลอดจนพื้นที่โดยรอบ จนในที่สุดคณะแพทย์ร่วมกับผู้ว่าราชการกรุงเทพมหานคร ปลัดกรุงเทพมหานคร ผู้ว่าการรถไฟแห่งประเทศไทย ผู้ว่าการรถไฟฟ้าขนส่งมวลชนแห่งประเทศไทย ตลอดจนเจ้าหน้าที่ตำรวจและเจ้าหน้าที่ที่เกี่ยวข้อง ได้จัดทำแผนโครงการแก้ไขปัญหาการจราจรโดยรอบโรงพยาบาลศิริราชในพระราชดำริจำนวน 8 โครงการ คือการก่อสร้างสะพานลอยฟ้า ถนนลอยฟ้า ถนนโลคัลโรดโดยรอบโรงพยาบาลศิริราช การขยายถนนอรุณอัมรินทร์ การเปลี่ยนเส้นทางของรถไฟฟ้ามหานคร สายสีส้มจากเส้นทางเดิมให้มาลอดผ่านโรงพยาบาลศิริราช และการร่างเส้นทางแยกช่วงตลิ่งชัน - ธนบุรี-ศิริราช ของโครงการรถไฟฟ้าชานเมืองสายสีแดงอ่อน เป็นต้น
ต่อมาใน พ.ศ. 2560 โรงพยาบาลศิริราชได้มีแนวคิดที่จะก่อสร้างอาคารผู้ป่วยนอกแห่งใหม่เพื่อใช้ทดแทนอาคารผู้ป่วยนอกเดิมที่ไม่สามารถรองรับผู้ป่วยได้เป็นจำนวนมาก และเริ่มมีสภาพทรุดโทรมตามเวลา ทางโรงพยาบาลจึงได้ประสานไปยังกระทรวงคมนาคมเพื่อขอให้มีการย้ายตำแหน่งทั้งสองสถานีมาอยู่ในพื้นที่เดียวกัน และพัฒนาโครงการในรูปแบบบูรณาการให้เป็นสถานีแห่งแรกและแห่งเดียวของประเทศไทยตามพระราชดำริของพระบาทสมเด็จพระปรมินทรมหาภูมิพลอดุลยเดช ที่ทรงเล็งเห็นให้มีการเชื่อมต่อการรักษาเข้าสู่ระบบขนส่งมวลชน เพื่ออำนวยความสะดวกให้ผู้ป่วยของโรงพยาบาลสามารถเข้าถึงการรักษาพยาบาลได้อย่างรวดเร็ว ลดเวลาการเดินทาง และลดความแออัดของผู้ป่วยภายในโรงพยาบาลได้ โดยกระทรวงคมนาคมมีแผนเห็นชอบ และให้เจ้าของโครงการทั้งสองหน่วยงานคือ การรถไฟฟ้าขนส่งมวลชนแห่งประเทศไทย (รฟม.) และการรถไฟแห่งประเทศไทย (รฟท.) ออกแบบการเชื่อมต่อสถานีร่วมกัน เพื่ออำนวยความสะดวกสูงสุดให้ผู้ป่วยเท่าที่จะเป็นไปได้
ทั้งสามหน่วยงานได้มีการลงนามในบันทึกความเข้าใจในการก่อสร้างโครงการร่วมกันเมื่อวันที่ 2 พฤษภาคม พ.ศ. 2562 โดย หน่วยงานร่วมของ รฟม. และ รฟท. จะเป็นผู้รับผิดชอบในการก่อสร้างสถานีรถไฟร่วม คือสถานีรถไฟใต้ดิน และสถานีรถไฟระดับดิน รวมถึงก่อสร้างฐานอาคารทั้งหมดตั้งแต่ชั้น B3 ถึงชั้น 2 เมื่อการก่อสร้างในส่วนของรถไฟฟ้าแล้วเสร็จประมาณ 80% แล้ว โรงพยาบาลจะเข้าก่อสร้างอาคารส่วนที่เหลือทั้งหมดจนแล้วเสร็จทั้งโครงการ ทั้งนี้โรงพยาบาลคาดว่าจะเปิดให้บริการได้ทุกส่วนภายใน พ.ศ. 2566 พร้อม ๆ กับการเปิดให้บริการรถไฟฟ้าชานเมืองสายสีแดง ต่อมาในวันที่ 13 สิงหาคม พ.ศ. 2563 คณะกรรมการ รฟท. ได้อนุมัติให้คณะแพทยศาสตร์ศิริราชพยาบาล มหาวิทยาลัยมหิดล รับสิทธิ์เช่าช่วงพื้นที่สถานีรถไฟธนบุรีเพื่อก่อสร้างอาคารดังกล่าว โดยให้สิทธิ์การเช่าช่วง 30 ปี และคิดอัตราค่าเช่าพื้นที่เป็นตารางเมตร ปรับเพิ่ม 5% ทุกปี ตามระเบียบการเช่าที่ราชพัสดุของการรถไฟแห่งประเทศไทย
ในวันที่ 27 กันยายน พ.ศ. 2565 คณะรัฐมนตรีมีมติอนุมัติการดำเนินโครงการอาคารรักษาพยาบาลและสถานีศิริราช โดยใช้งบประมาณ 3,851.27 ล้านบาท แบ่งเป็นงบลงทุนค่าก่อสร้าง 2,338.27 ล้านบาท ครุภัณฑ์การแพทย์ 1,400 ล้านบาท และงบบุคลากร 113.01 ล้านบาท
อยู่ในพื้นที่ของโรงพยาบาลศิริราช บริเวณสถานีรถไฟธนบุรีเดิม ติดกับอาคารโรงพยาบาลศิริราช ปิยมหาราชการุณย์ ในพื้นที่แขวงศิริราช เขตบางกอกน้อย กรุงเทพมหานคร
สถานีพรานนก
โน้ตประจุด
โน้ตประจุด คือโน้ตสากลที่มีความยาวเป็น 3/2 เท่าของโน้ตปกติ หรือเรียกได้ว่ามีความยาวมากขึ้นอีกครึ่งหนึ่งของค่าตัวโน้ตเดิม เขียนโดยกำกับจุดไว้ข้างๆ หัวโน้ต ตัวอย่างเช่น โน้ตตัวกลมเมื่อประจุด . จะมีค่าเท่ากับโน้ตตัวกลมบวกโน้ตตัวขาว + ซึ่งจุดนั้นมีค่าเท่ากับโน้ตตัวขาวซึ่งมีค่าเป็นครึ่งหนึ่งของโน้ตตัวกลม ส่วนเขบ็ตหนึ่งชั้นประจุด . จะมีค่าเท่ากับโน้ตเขบ็ตหนึ่งชั้นบวกโน้ตเขบ็ตสองชั้น + เป็นต้น นอกจากตัวโน้ตแล้ว ตัวหยุดก็สามารถประจุดได้เช่นกันโดยใช้หลักการเดียวกันกับข้างต้น เช่น . มีความหมายเหมือนกับ + เป็นอาธิ
การประจุดอาจกระทำได้มากกว่า 1 จุด โดยแต่ละจุดจะมีค่าเป็นครี่งหนึ่งของจุดก่อนหน้านั้น ตัวอย่างเช่น โน้ตตัวกลมประจุด 3 จุด ... จะมีค่าเท่ากับโน้ตตัวกลมบวกโน้ตตัวขาวบวกโน้ตตัวดำและบวกโน้ตเขบ็ตหนึ่งชั้น +++ ในทำนองเดียวกัน ตัวหยุดก็สามารถประจุดมากกว่า 1 จุดได้เช่นเดียวกัน
เมื่อ formula_2 คือ ค่าของโน้ตนั้น
และ formula_3 คือจำนวนจุดที่ปะ
นรก (พุทธศาสนา)
รายชื่อตัวละครในขบวนการเอนจิน โกออนเจอร์
รายชื่อตัวละครที่ปรากฏในขบวนการเอนจิน โกออนเจอร์ ที่ปรากฏในทีวีซีรีส์ ขบวนการเอนจิน โกออนเจอร์
กลุ่มมิตรแห่งความถูกต้อง.
ขบวนการเอนจิน โกออนเจอร์.
มีประโยคพูดประจำตัวคือ มุ่งหน้าสู่ถนนแห่งความยุติธรรม! ขบวนการเอนจิน โกออนเจอร์! (正義のロードを突き進む！炎神戦隊ゴーオンジャー！)
โกออนวิงก์ส.
ปรากฏตั้งแต่ GP-16 เป็นกลุ่มนักรบที่เหมือนกับโกออนเจอร์ มีคู่หูเอนจินเหมือนกัน แต่มีสมาชิกนักรบเพียง 2 คน ซึ่งตัวจริงคือพี่น้องทั้ง 2 คนได้ยินเสียงของโทริปเตอร์, เจ็ทโทรัส, จัม โบเวล ที่เพิ่งเข้ามาในฮิวแมนเวิลด์ และเมื่อได้ยินการมาของไกอาร์คทำให้ ฝึกฝนอย่างเข้มงวดและเป็นนักสู้ให้เต็มที่
ทางด้านทั้งสองคนเติบโตในตระกูลสุโตที่เป็นตระกูลที่มีชื่อเสียงทั่วโลก ทำให้แตกต่างกับสมาชิกคนอื่นๆ โดยเฉพาะฐานที่พักอาศัยเป็นบ้านพักตากอากาศแห่งหนึ่ง
ประโยคประจำตัวคือ เทคออฟ! โกออนวิงก์ส (テークオフ！ゴーオンウイングス) และเมื่อปิดท้ายในการใช้ท่าไม้ตายจะพูดว่า โกออนวิงก์ส เทคดาวน์! (ゴーオンウイングス、タッチダウン!)
เอนจิน.
เอนจิน (炎神) คือสิ่งมีชีวิตที่มาจากแมชชีนเวิลด์ที่เป็นมิติคู่ขนานกับฮิวแมนเวิลด์ มีลักษณะเป็นยานพาหนะผสมสัตว์ โดยปกติเมื่ออยู่ในฮิวแมนเวิลด์จะอยู่แยกในสภาพ เอนจินแคสต์ และ เอนจินโซล เมื่อ ใส่เอนจินโซลเข้ากับเอนจินแคสต์ทำให้มีชีวิตขึ้นมา พร้อมกับการขยายร่างเป็นแมชชีนขนาดยักษ์ สามารถนำโกออนเจอร์ขึ้นไปบังคับได้ แต่แค่ 10 นาทีต่อครั้งเท่านั้น แต่เมื่อใช้เอนจินโซลใส่กับโกโฟน, ชิฟท์เชนเจอร์, วิงก์ทริกเกอร์ จะสามารถสื่อสารกันได้และแสดงผลในรูปแบบโฮโลแกรม
หลังจากการต่อสู้สิ้นสุดลง สปีดอร์แต่งงานกับแบร์อาร์ V จนกำเนิดลูกชายเอนจินตัวใหม่ชื่อว่า มัคฮัลคอน ซึ่งรายละเอียดถูกลงใน ขบวนการโจรสลัด โกไคเจอร์
เอนจินเผ่าโบราณ.
ปรากฏใน GP-32 เป็นเอนจินที่มาอยู่บนไดโนเวิลด์เมื่อ 65 ล้านปีก่อนที่พวกสปีดอร์จะมายังในฮิวแมนเวิลด์ เป็นเอนจินที่พูดภาษามนุษย์ไม่ได้และคงสภาวะร่างกายได้นานเช่นเดียวกับเอนจินเผ่าไจแอนท์ หลังจากการต่อสู้กับโฮรอนเดลทัล เอนจินทั้ง 3 ได้หลับใหลในถ้ำแห่งหนึ่งและได้เป็นตำนานเรียกขานกันสืบต่อมาในชื่อ มังกรทองคำ (黄金の龍)
เผ่าจักรกลเถื่อน ไกอาร์ค.
เผ่าโยโกชิมาคุริไทน์.
เผ่าผู้นำของเผ่าจักรกลไกอาร์คผู้นำคือ โยโกชิมาคุริไทน์
แคว้นวุย
แคว้นจ๊ก
แคว้นง่อ
อาณาจักรวุย
อาณาจักรง่อ
อาณาจักรจ๊ก
APMO
สนามหลวง (แก้ความกำกวม)
สนามหลวง อาจหมายถึง
24 ชั่วโมงระทึก
สนธิสัญญามอนเตวิเดโอ
เดอะ เควสต์ (ภาพยนตร์)
เดอะ เลคเฮาส์ บ้านทะเลสาบ บ่มรักปาฏิหารย์
โรบิน ธิก
โรบิน ชาลส์ ธิก  (  เกิดเมื่อวันที่ 10 มีนาคม ค.ศ. 1977 เป็นนักร้อง นักแต่งเพลง นักดนตรี เป็นนักแสดงในบางโอกาส
โรบิน ชาลส์ ธิก เป็นลูกของนักแสดง นักร้องสาว กลอเรีย โลริง และนักแสดงชาวแคนาดา อลัน ธิก ในวัยเด็กเขาสนใจในดนตรีโดยเฉพาะเพลงโซลคลาสสิกอย่าง มาร์วิน เกย์ และสตีวี วันเดอร์ ที่มีอิทธิพลต่อเขา เขาตัดสินใจที่จะเข้าสู่วงการดนตรีเมื่ออายุได้ 16 ปี ธิกกลายเป็นเพื่อนกับประธานค่ายอัพทาวน์เรคคอร์ด อังเดร ฮาร์เรลล์ และมีสัญญากับนูอเมริกาเรคคอร์ด ค่ายย่อยของอินเตอร์สโคปเรคคอร์ดส
ธิกได้เขียนเพลงดังให้กับนักร้องเพลงป็อปอย่าง จอร์แดน ไนต์ เขียนและร่วมโปรดิวซ์ให้กับอัลบั้มของเขาเอง ,อัชเชอร์ ,คริสตินา อากีเลรา ,มายา ,แบรนดี ,ไมเคิล แจ็กสัน และ มาร์ก แอนโธนี ต่อมาในปี 2005 เขาได้รับรางวัลแกรมมีครั้งแรกในสาขาเพลงร่วมงานยอดเยี่ยมในอัลบั้มของอัชเชอร์ที่ชื่อ "Confessions" และในฐานะศิลปินเขาบันทึกเสียงและแสดงภายใต้นามสกุลของเขา "ธิก"  ต่อมาเดือนมิถุนายน 2005 เขาแต่งงานกับนักแสดงสาว พอลลา แพ็ตตัน คนที่เขาเริ่มออกเดทตั้งแต่อายุ 16 ปี และในปี 2015 ทั้งคู่ก็หย่าร้างกันในเวลาต่อมา
อาชีพทางด้านดนตรี.
ในปี 2000 เขาออกอัลบั้มเพลงโดยใช้ชื่อว่า "ธิก"  โดยใช้ชื่ออัลบั้มแรกว่า "Cherry Blue Skies" ที่มีเพลงสไตล์บลู-อายด์โซล มากกว่าแนวเพลงป็อป โดยในปี 2002 เขาออกซิงเกิลแรกที่ชื่อ "When I Get You Alone" ที่มีท่อนแซมเปิ้ลมาจากเพลงของวอลเตอร์ เมอร์ฟี ในเพลง "A Fifth of Beethoven" ในมิวสิกวิดีโอเขามีภาพลักษณ์ไม่โกนหนวดเครา ผมยาว ดูเถื่อน ๆ ปั่นจักรยายอยู่บนถนนในแมนฮัตตัน ได้รับการเปิดพอควรทางช่อง เอ็มทีวี 2 และ BET และทางสถานีวิทยุประเภทเออร์เบิร์น และเพลงประสบความสำเร็จบนตารางอันดับเพลงทั่วโลก สามารถขึ้นท็อป 20 ในออสเตรเลีย เบลเยี่ยม และอิตาลี และติดท็อป 10 ในนิวซีแลนด์ และท็อป 3 ในเนเธอร์แลนด์ และเพลงยังบรรจุอยู่ในเพลงประกอบภาพยนตร์เรื่อง "Agent Cody Banks"
ความสำเร็จนี้จึงทำให้อัลบั้มเปลี่ยนชื่อมาเป็น "A Beautiful World" เนื่องจากการออกซิงเกิล 2 ที่ชื่อ "Brand New Jones" อัลบั้มไม่ได้รับการประชาสัมพันธ์มาก เข้าอันดับบิลบอร์ด 200 ที่อันดับ 152 มียอดขาย 63,000 ชุดในอเมริกา
ในปี 2005 เขาเป็นแขกรับเชิญในเพลงรีมิกซ์ของวิลล์ สมิธ ในเพลง "Switch" หลังจากที่เขาเซ็นสัญญากับค่ายเน็ปจูนส์ เขาเริ่มทำงานอัลบั้มชุดที่ 2 ชุด "The Evolution of Robin Thicke" มีซิงเกิลแรกคือ "Wanna Love U Girl" ที่มีโปรดิวเซอร์คือ ฟาร์เรลล์ วิลเลียมส์ โดยภาพลักษณ์ใหม่ของเขาคือตัดผมยาวออกไป หลังจากนั้นเกือบปีหลังออกซิงเกิลจึงออกอัลบั้มเมื่อวันที่ 3 ตุลาคม ค.ศ. 2006 ซึ่งมีเพลงที่ร่วมงานกับ ลิล เวย์น และเฟธ อีแวนส์ (ในเพลง "Got 2 Be Down") รวมถึงฟาร์เรลล์ เขายังโปรโมตอัลบั้มโดยการทัวร์ร่วมกับอินเดีย.อารีย์ และเปิดคอนเสิร์ตให้กับจอห์น เลเจนด์ ในปลายปี 2006
ซิงเกิลที่ 2 เป็นเพลงบัลลาดที่ชื่อ "Lost Without U" ซึ่งเขาได้ร้องเพลงในรายการของโอปราห์ วินฟรีย์ และอเมริกันไอดอล เพลงนี้ขึ้นชาร์ทได้สูงสุดอันดับ 14 บนชาร์ทบิลบอร์ดฮ็อต 100 และอันดับ 1 บนชาร์ทเพลงฮ็อต อาร์แอนด์บี/ฮิปฮอป ถือเป็นศิลปินคนผิวขาวที่ขึ้นอันดับ 1 คนแรกหลังจอร์จ ไมเคิลเคยทำได้ไว้ เขาแสดงเพลงนี้ในรายการ "Good Morning America" และแสดงในมิวสิกวิดีโอร่วมกับภรรยาของเขา พอลลา แพ็ตตัน
ในอัลบั้มนี้มียอดขายในอเมริกาอยู่มากกว่า 1.5 ล้านชุด หลังจากนั้นได้ออกขายใหม่ในรูปแบบ Deluxe Edition ที่มีเพลงใหม่ 3 เพลง ออกวาขายเมื่อวันที่ 13 กุมภาพันธ์ ค.ศ. 2007 ตัวอัลบั้มสามารถขึ้นชาร์ทอันดับ 5 บนบิลบอร์ด 200 ได้ และอันดับ 1 บนชาร์ทบิลบอร์ดท็อปอาร์แอนด์บี/ฮิปฮอปอัลบั้มส์ ซึ่งต่อมาในเดือนมีนาคม 2007 ทาง RIAA ออกมายืนยันยอดการขายในระดับแผ่นเสียงทองคำ ซึ่งก็ออกซิงเกิลที่ 3 ต่อมาคือ "Can U Believe" ขึ้นชาร์ทเพลงบิลบอร์ดฮ็อตอาร์แอนด์บี/ฮิปฮอป ที่อันดับ 15 และอันดับ 99 บนบิลบอร์ด 100 ต่อมาได้ออกซิงเกิลที่ 4 ที่ชื่อ "Got 2 Be Down" ขึ้นชาร์ท Billboard's Hot R&amp;B/Hip-Hop Singles &amp; Tracks ที่อันดับ 60
ธิกออกอัลบั้มชุดที่ 3 ชุด "Something Else" เมื่อวันที่ 30 กันยายน ค.ศ. 2008 ขึ้นชาร์ทบิลบอร์ด 200 ได้ที่อันดับ 3 มีซิงเกิลแรกคือ "Magic" และเพลงนี้ยังเป็นเพลงทางโฆษณาทางโทรทัศน์ในยุโรปของโทรศัพท์มือถือซัมซุง
ธิกกับอัลบั้มชุดที่ 6 ด้วยเพลง "Blurred Lines" ร่วมกับ ที.ไอ. และ ฟาร์เรลล์ วิลเลียมส์ เมื่อวันที่ 26 มีนาคม ค.ศ. 2013 ในรูปแบบดิจิดอลดาว์นโหลดทั่วโลกผ่าน iTunes เพลงนี้ประสบความสำเร็จที่สุด และดีกว่า Lost Without U ในระดับหนึ่ง ด้วยการแต่งกายแนวโมเดล แนวดนตรีร่วมสมัยที่ฟาร์เรลล์ โปรดิวไว้โดนใจวัยรุ่นทั่วโลกและทำได้ดีกว่าเพลง Wanna Love U Girl อีกด้วย และ Music Video ได้ Paula Patton มาร่วมใน MV นี้ด้วย "Blurred Lines" ได้ขึ้นชาร์ตอันดับ 1 ถึง 9 ประเทศ รวมถึงสหรัฐอเมริกาด้วย มียอดดาว์นโหลดถึง 11.63 ล้านก๊อปปี้ทั่วโลกและเป็นสุดยอดเพลงแห่งปี
โดยในตอนนี้ก็มีซิงเกิ้ลใหม่ออกมานั่นก็คือ "Give It 2 U" และ "Feel Good" ออกมาแล้ว
ธิกออกอัลบั้มชุดที่ 7 ในชื่ออัลบั้มว่า "พอลล่า" ซึ่งหลังจากการใช้ชีวิต กับ Paula Patton นานถึง 9 ปี ซึ่งแยกทางกันเมื่อกุมภาพันธ์ 2014. ทิคเริ่มความคิด ที่จะออกอัลบั้มนี้ เพื่อจะสื่อถึงพอลล่า จึงใช้อัลบั้มนี้ตามมา ด้วยซิงเกิ้ล Get Her Back เปิดตัวในเดือนพฤษภาคม 2014 ที่งานBillboard Music Awardsและปล่อยดาว์นโหลดในเวลาต่อมา
แคสเซียส
แคสเซียส  เป็นวงดนตรีเฮาส์สัญชาติฝรั่งเศส ก่อตั้งในปี 1988 โดย สองคู่ดูโอ Philippe Cerboneschi และ Hubert Blanc-Francard, ประเทศฝรั่งเศส
แคสเซียส วงดนตรีแนว ฟังก์ เฮาส์ ซึ่งเป็นศิลปินคู่ดูโอ้ โดยที่มาของชื่อวงมาจากชื่อของนักมวยรุ่น เฮฟวี่เวท ที่มีชื่อเสียงดังไปทั่วโลก นั่นคือ แคสเซียส(Cassius) นั่นเอง ศิลปินของวงประกอบไปด้วย ซีด้า (Zdar) ชายที่เติบโตแถบเทือกเขาแอลป์ในทวีปยุโรป ในระหว่างที่ ฮูเบิร์ต (Hubert) สมาชิกอีกนายหนึ่งเป็นชาวปาริเชี่ยนจากประเทศฝรั่งเศส พวกเขาก็ได้รวมตัวกันเพื่อทำงานดนตรีแนว ฟังก์ เฮ้าส์
อัลบั้ม โอ รีฟ (Au Reve) บรรจุเพลงทั้งหมด 13 บทเพลง ส่วนชื่อของอัลบั้มมีความหมายว่า อยู่ในความฝัน "พวกเราเหมือนอยู่ในความฝันตอนที่เราทำอัลบั้มชุดนี้" ซีด้า กล่าว อัลบั้มนี้มีศิลปินรับเชิญมากมาย อาทิ โจซีลินท์ บราวน์ ในเพลง I’m a Woman และ สตีฟ เอ็ดเวิดท์ ในเพลง The Sound Of Violence และ อัลบั้ม 15 Again มีชิงเกิ้ลคือ Toop Toop,
โรบิน ติ๊ก
Cassius (band)
ท่าวังหลัง (ศิริราช)
สมเด็จพระอริยวงศาคตญาณ (ปุ่น ปุณฺณสิริมหาเถร)
สมเด็จพระอริยวงศาคตญาณ (จวน อุฏฺฐายี มหาเถร)
สมเด็จพระอริยวงศาคตญาณ สมเด็จพระสังฆราช ฯ (อยู่ ญาโณทโย)
รายพระนามสมเด็จพระสังฆราชแห่งกรุงรัตนโกสินทร์
นี่คือรายพระนามสมเด็จพระสังฆราชแห่งกรุงรัตนโกสินทร์ตั้งแต่อดีตจนถึงปัจจุบัน
สมเด็จพระสังฆราช (มี)
สมเด็จพระสังฆราช (สุก ญาณสังวร)
สมเด็จพระสังฆราช (ด่อน)
สมเด็จพระสังฆราช (นาค)
สมเด็จพระสังฆราช (สา ปุสฺสเทโว)
สรรพลีหวน
Ku-Band
ซับโดเมน
ซับโดเมน  เป็นลำดับของระบบการตั้งชื่อโดเมนที่ใช้ในอินเทอร์เน็ต ตัวอย่างเช่น "mail.example.com" และ "blog.example.com" ซึ่งสองชื่อนั้นเป็นซับโดเมนของโดเมนชื่อ "example.com" โดยเป็นซับโดเมนของโดเมนระดับบนสุด "com" อีกต่อหนึ่ง